# 2017-es cselgáncs-világbajnokság

|  |
| --- |
| [Papp László Budapest Sportaréna](https://hu.wikipedia.org/wiki/F%C3%A1jl:Papp_L%C3%A1szl%C3%B3_Budapest_Sportar%C3%A9na.jpg) |
| *Papp László Budapest Sportaréna* |

A 2017-es cselgáncs-világbajnokságot a Nemzetközi Dzsúdószövetség (IJF) szervezésében Budapesten rendezték augusztus 28. és szeptember 3. között. Helyszíne a Papp László Budapest Sportaréna. A rendező ország és város kilétét 2015. március 23-án hozták nyilvánosságra.

A világbajnokságon 126 országból összesen 731 sportoló (440 férfi, 291 nő) vett részt, a magyar csapat 18 fős (9 férfi, 9 nő).

Ezen a világbajnokságon rendezték meg először a vegyes csapatok versenyét, amely az ötkarikás játékok programjában első alkalommal akár már a 2020-as tokiói olimpián is szerepelhet. Ehhez is kapcsolódóan a vb utolsó napjára, szeptember 3-ára szervezett versenyszámot Thomas Bach, a Nemzetközi Olimpiai Bizottság elnöke is megtekinti. Az első versenynapot megelőzően, augusztus 27-én sorsolták ki minden súlycsoport selejtezőinek párosítását, az este folyamán pedig a Nemzetközi Cselgáncsszövetség (IJF) az Operaházban ünnepelte megalakulásának 65. évfordulóját. Az augusztus 28-i első versenynap díszvendége volt többek között Orbán Viktor magyar miniszterelnök, Vlagyimir Putyin orosz elnök, aki az IJF tiszteletbeli elnöke, valamint Kaltma Battulga mongol elnök.

Uemura Haruki, a tokiói Kodokan Intézet elnöke és Tóth László, a Magyar Judo Szövetség elnöke 2017 márciusában megállapodást kötött arról, hogy a két szervezet közös szervezésű kiállításon dzsúdórelikviákat mutat be az érdeklődőknek a világbajnokság ideje alatt a helyszínen, a Papp László Budapest Sportarénában.

2017. június 1-jén 15 órakor, mintegy 3 hónappal a világbajnokság kezdete előtt kampánynyitó eseményként zajlott le a „Judo for the World!” (magyarul „Dzsúdó a világnak!”) című villámcsődület, amelyen több mint ezer fehér dzsudogis cselgáncsozó jelent meg a Hősök terén, ahol aztán Marius Vizer, az IJF elnöke, Tóth László, a Magyar Judo Szövetség elnöke, Karakas Hedvig világbajnoki bronzérmes és Hadfi Dániel Európa-bajnok cselgáncsozó mondta el saját üzenetét a dzsúdóról és a budapesti világbajnokságról. A villámcsődület végén a Magyar Postagalamb Sportszövetség közreműködésével 2017 postagalambot (2017, magyar dzsúdósok által írt üzenettel) indítottak útnak Magyarország határain belülre és azon túl. A következő héten sajtótájékoztatón jelentették be, hogy a budapesti cselgáncs-világbajnokság névadó főszponzora a Magyar Suzuki Zrt..

## Új szabályok

2017 januárjától a Nemzetközi Judo Szövetség teszt jelleggel változtatott a szabályokon. A tesztidőszak utolsó versenye a budapesti vb. Ezt követően döntenek a szabályok véglegesítéséről.

* csak vazarit és ippont kaphatnak a versenyzők pozitív értékelésként, a korábban alkalmazott jukót eltörölték. Az eddig jukóval értékelt akciókat vazarinak kell ítélni.
* Az egy mérkőzésen elért két vazari nem ér ippont.
* Negatív értékelésként az intés továbbra is megmaradt. De a korábbi négy helyett ezúttal három sidó elegendő a leléptetéshez.
* A leszorításért tíz másodperc után vazari, 20 másodperc után ippon jár
* A mérkőzések ideje a nőknél és a férfiaknál egyaránt négy perc.

## Kabalafigura

A világverseny kabalafigurája Judoggy kutya, akit rövidszőrű magyar vizsláról mintáztak, s aki már a 2013-as budapesti cselgáncs-Európa-bajnokságon is szerepelt. Neve szójáték: egyfelől a judo és az angol doggy (magyarul kutyus) szavak összetétele, másfelől dzsudoginak hívják a cselgáncsozók ruháját.

## Menetrend

|  | Aug. 28. | Aug. 29. | Aug. 30. | Aug. 31. | Szept. 1. | Szept. 2. | Szept. 3. |
| --- | --- | --- | --- | --- | --- | --- | --- |
| F (60 kg) | ● |  |  |  |  |  |  |
| F (66 kg) |  | ● |  |  |  |  |  |
| F (73 kg) |  |  | ● |  |  |  |  |
| F (81 kg) |  |  |  | ● |  |  |  |
| F (90 kg) |  |  |  |  | ● |  |  |
| F (100 kg) |  |  |  |  |  | ● |  |
| F (+100 kg) |  |  |  |  |  | ● |  |
| N (48 kg) | ● |  |  |  |  |  |  |
| N (52 kg) |  | ● |  |  |  |  |  |
| N (57 kg) |  |  | ● |  |  |  |  |
| N (63 kg) |  |  |  | ● |  |  |  |
| N (70 kg) |  |  |  |  | ● |  |  |
| N (78 kg) |  |  |  |  | ● |  |  |
| N (+78 kg) |  |  |  |  |  | ● |  |
| Cs |  |  |  |  |  |  | ● |

## Éremtáblázat

| Helyezés | Ország | Arany | Ezüst | Bronz | Összesen |
| --- | --- | --- | --- | --- | --- |
| 1. | [Japán](https://hu.wikipedia.org/wiki/Jap%C3%A1n) | 8 | 4 | 1 | 13 |
| 2. | [Franciaország](https://hu.wikipedia.org/wiki/Franciaorsz%C3%A1g) | 2 | 0 | 2 | 4 |
| 3. | [Brazília](https://hu.wikipedia.org/wiki/Braz%C3%ADlia) | 1 | 2 | 2 | 5 |
| 4. | [Mongólia](https://hu.wikipedia.org/wiki/Mong%C3%B3lia) | 1 | 1 | 4 | 6 |
| 5. | [Kína](https://hu.wikipedia.org/wiki/K%C3%ADna) | 1 | 0 | 0 | 1 |
| [Németország](https://hu.wikipedia.org/wiki/N%C3%A9metorsz%C3%A1g) | 1 | 0 | 0 | 1 |
| [Szerbia](https://hu.wikipedia.org/wiki/Szerbia) | 1 | 0 | 0 | 1 |
| 8. | [Azerbajdzsán](https://hu.wikipedia.org/wiki/Azerbajdzs%C3%A1n) | 0 | 2 | 2 | 4 |
| 9. | [Szlovénia](https://hu.wikipedia.org/wiki/Szlov%C3%A9nia) | 0 | 2 | 0 | 2 |
| 10. | [Oroszország](https://hu.wikipedia.org/wiki/Oroszorsz%C3%A1g) | 0 | 1 | 3 | 4 |
| 11. | [Grúzia](https://hu.wikipedia.org/wiki/Gr%C3%BAzia) | 0 | 1 | 2 | 2 |
| 12. | [Olaszország](https://hu.wikipedia.org/wiki/Olaszorsz%C3%A1g) | 0 | 1 | 0 | 1 |
| [Puerto Rico](https://hu.wikipedia.org/wiki/Puerto_Rico) | 0 | 1 | 0 | 1 |
| 14. | [Dél-Korea](https://hu.wikipedia.org/wiki/D%C3%A9l-Korea) | 0 | 0 | 4 | 4 |
| 15. | [Nagy-Britannia](https://hu.wikipedia.org/wiki/Egyes%C3%BClt_Kir%C3%A1lys%C3%A1g) | 0 | 0 | 2 | 2 |
| 16. | [Irán](https://hu.wikipedia.org/wiki/Ir%C3%A1n) | 0 | 0 | 1 | 1 |
| [Izrael](https://hu.wikipedia.org/wiki/Izrael) | 0 | 0 | 1 | 1 |
| [Kazahsztán](https://hu.wikipedia.org/wiki/Kazahszt%C3%A1n) | 0 | 0 | 1 | 1 |
| [Kolumbia](https://hu.wikipedia.org/wiki/Kolumbia) | 0 | 0 | 1 | 1 |
| [Kuba](https://hu.wikipedia.org/wiki/Kuba) | 0 | 0 | 1 | 1 |
| [Lengyelország](https://hu.wikipedia.org/wiki/Lengyelorsz%C3%A1g) | 0 | 0 | 1 | 1 |
| [Spanyolország](https://hu.wikipedia.org/wiki/Spanyolorsz%C3%A1g) | 0 | 0 | 1 | 1 |
| [Üzbegisztán](https://hu.wikipedia.org/wiki/%C3%9Czbegiszt%C3%A1n) | 0 | 0 | 1 | 1 |
| Összesen | | 15 | 15 | 30 | 60 |

## Érmesek

### Férfi egyéni

| Versenyszám | [Gold medal icon.svg](https://hu.wikipedia.org/wiki/F%C3%A1jl:Gold_medal_icon.svg)Arany | [Silver medal icon.svg](https://hu.wikipedia.org/wiki/F%C3%A1jl:Silver_medal_icon.svg)Ezüst | [Bronze medal icon.svg](https://hu.wikipedia.org/wiki/F%C3%A1jl:Bronze_medal_icon.svg)Bronz |
| --- | --- | --- | --- |
| Légsúly (60 kg) | Takato Naohisza Japán | Orxan Səfərov Azerbajdzsán | Ganbat Boldbaatar Mongólia |
| Diyorbek Urozboev Üzbegisztán |
| Harmatsúly (66 kg) | Abe Hifumi Japán | Mihail Puljajev Oroszország | Vazsa Margvelasvili Grúzia |
| Tal Flicker Izrael |
| Könnyűsúly (73 kg) | Hasimoto Szoicsi Japán | Rüstəm Orucov Azerbajdzsán | Csangrim An Dél-Korea |
| Ganbaatar Odbayar Mongólia |
| Váltósúly (81 kg) | Alexander Wieczerzak Németország | Matteo Marconcini Olaszország | Saeid Mollaei Irán |
| Haszan Halmurzajev Oroszország |
| Középsúly (90 kg) | Nemanja Majdov Szerbia | Mihael Žgank Szlovénia | Kvak Tonghan Dél-Korea |
| Ushangi Margiani Grúzia |
| Félnehézsúly (100 kg) | Aaron Wolf Japán | Varlam Liparteliani Grúzia | Kirill Gyenyiszov Oroszország |
| Elmar Gasimov Azerbajdzsán |
| Nehézsúly (+100 kg) | Teddy Riner Franciaország | David Moura Brazília | Tuvshinbayar Naidan Mongólia |
| Rafael Silva Brazília |

### Női egyéni

|  |  |  |  |
| --- | --- | --- | --- |
| Versenyszám | [Gold medal icon.svg](https://hu.wikipedia.org/wiki/F%C3%A1jl:Gold_medal_icon.svg)Arany | [Silver medal icon.svg](https://hu.wikipedia.org/wiki/F%C3%A1jl:Silver_medal_icon.svg)Ezüst | [Bronze medal icon.svg](https://hu.wikipedia.org/wiki/F%C3%A1jl:Bronze_medal_icon.svg)Bronz |
| Légsúly (48 kg) | Tonaki Funa Japán | Munkhbat Urantsetseg Mongólia | Galbadrah Otgonceceg Kazahsztán |
| Kondo Ami Japán |
| Harmatsúly (52 kg) | Sisime Ai Japán | Cunoda Nacumi Japán | Natalja Kizjutyina Oroszország |
| Erika Miranda Brazília |
| Könnyűsúly (57 kg) | Dorjsuren Sumiya Mongólia | Josida Cukasza Japán | Nekoda Smythe-Davis Nagy-Britannia |
| Hélène Receveaux Franciaország |
| Váltósúly (63 kg) | Clarisse Agbegnenou Franciaország | Tina Trstenjak Szlo-vénia | Agata Ozdoba Lengyelország |
| Baldorj Mungunchime Mongólia |
| Középsúly (70 kg) | Arai Csizuru Japán | Maria Perez Puerto Rico | Yuri Alvear Kolumbia |
| Maria Bernabeu Spanyolország |
| Félnehézsúly (78 kg) | Mayra Aguiar Brazília | Umeki Mami Japán | Kaliema Antomarchi Kuba |
| Natalie Powell Nagy-Britannia |
| Nehézsúly (+78 kg) | Yu Song Kína | Sarah Asahina Japán | Kim Minjeong Dél-Korea |
| Iryna Kindzerska Azerbajdzsán |

### Csapat

|  |  |  |  |
| --- | --- | --- | --- |
| Versenyszám | [Gold medal icon.svg](https://hu.wikipedia.org/wiki/F%C3%A1jl:Gold_medal_icon.svg)Arany | [Silver medal icon.svg](https://hu.wikipedia.org/wiki/F%C3%A1jl:Silver_medal_icon.svg)Ezüst | [Bronze medal icon.svg](https://hu.wikipedia.org/wiki/F%C3%A1jl:Bronze_medal_icon.svg)Bronz |
| Vegyes csapat | Japán | Brazília | Franciaország |
| Dél-Korea |